ΓΡΑΠΤΗ ΕΡΩΤΗΣΗ P-0923/03

υποβολή: Florence Kuntz (EDD) προς την Επιτροπή

(18 Μαρτίου 2003)

Θέμα: Η επανεξέταση του σχεδίου σύνδεσης Λυών-Τουρίνου

Κατόπιν αιτήσεων της γαλλικής κυβέρνησης, ένας έλεγχος τωνποδομών στον τομέα των μεταφορών θέτειπό αμφισβήτηση τη σιδηροδρομική σύνδεση Λυών-Τουρίνου.

Όταν γνωρίζουμε, αφενός ότι όλα τα στοιχεία καταδεικνύουν την καθοριστική σημασία της σύνδεσης αυτής για τη ροή των συναλλαγών μεταξύ βορείου και νοτίου Ευρώπης, αφετέρου δε ότι τα έργα που επιτρέπουν προς το παρόν τη διέλευση της οροσειράς των Άλπεων πάσχουν από συμφόρηση και είναι ευαίσθητα, η εξέλιξη αυτή συνιστά σοβαρή απειλή για την οικονομική ανάπτυξη πολλών περιοχών. Πέραν τούτου, στόχος του εν λόγω σχεδίου είναι επίσης η άμβλυνση των περιβαλλοντικών επιπτώσεων, μέσω μετατόπισης της οδικής κυκλοφορίας προς το σιδηρόδρομο.

Ο κοινοτικός προϋπολογισμός προβλέπεται να συμβάλει στηνποστήριξη του σχεδίου, χρηματοδοτώντας κατά 50 % τις προκαταρκτικές μελέτες και, πιθανώς, κατά 20 % τηνλοποίησή του, επί συνολικού προϋπολογισμού ύψους 13 δισεκατομμυρίων ευρώ.

Είναι σε θέση η Ευρωπαϊκή Επιτροπή να επιβεβαιώσει τηνποστήριξή της προς το ως άνω σχέδιο, καθώς και τη συμμετοχή της στη χρηματοδότησή του, προσδιορίζοντας το επίπεδο συμμετοχής της·

Απάντηση της κας de Palacio εξ ονόματος της Επιτροπής

(10 Απριλίου 2003)

Η Επιτροπή εξέφρασε σαφώς και κατ'επανάληψη και ιδίως στη Λευκή Βίβλο Η ευρωπαϊκή πολιτική μεταφορών με ορίζοντα το έτος 2010: η ώρα των επιλογών(1) την προσήλωσή της στην κατά το δυνατόν ταχύτερη εφαρμογή του ως άνω έργουψηλής προτεραιότητας. Θεωρεί ότι αποτελεί καθοριστικής σημασίας στοιχείο για την ανάπτυξη του Διευρωπαϊκού Δικτύου Μεταφορών και ότι θα συμβάλει στην επανεξισορρόπηση των μεταφορικών ροών που διασχίζουν τις Άλπειςπέρ των σιδηροδρόμων. Η σημασία του γίνεται ακόμα μεγαλύτερη λόγω της επικείμενης διεύρυνσης προς ανατολάς. Το ενδιαφέρον που αποδίδει στο έργο αυτό η Επιτροπή συγκεκριμενοποιήθηκε με τηνποστήριξη προς τις μελέτες που εγκαινιάστηκαν τόσο στα εθνικά τμήματα όσο και στο διεθνές τμήμα του έργου.

Κατά την περίοδο 1992-2002, ηποστήριξη που χορηγήθηκε στο έργο μέσω του προϋπολογισμού για το Διευρωπαϊκό Δίκτυο Μεταφορών, αναλύθηκε ως εξής(2):

- 42 εκατομμύρια ευρώ χορηγήθηκαν για τη χρηματοδότηση των τεχνικών μελετών που σχετίζονται με το διεθνές τμήμα, ήτοι 45 % των όντως διαπιστωμένων δαπανών, με αποτέλεσμα η Επιτροπή να αποτελεί τον κύριο χρηματοδότη για το συγκεκριμένο τμήμα του έργου·

- 16,5 εκατομμύρια ευρώ για τις μελέτες στο τμήμα Lyon-Montmlian·

- 27,5 εκατομμύρια ευρώ για τις μελέτες και τις εργασίες που σχετίζονταν με τις γραμμές πρόσβασης από την ιταλική πλευρά καθώς και τον κόμβο του Τορίνου.

Κατά την περίοδο 2001-2006, η Επιτροπή, στο πλαίσιο του Πολυετούς Ενδεικτικού Προγράμματος (ΡΡΙ) του προϋπολογισμού για τα Διευρωπαϊκά Δίκτυα Μεταφορών προγραμμάτισε:

- 100 εκατομμύρια ευρώ για την ολοκλήρωση του προγράμματος μελετών που αφορούν το διεθνές τμήμα επί συνόλου 371 εκατομμυρίων ευρώ·

- 12 επιπλέον εκατομμύρια ευρώ για τις μελέτες και τις εργασίες στο τμήμα Lyon-Montmlian·

- τέλος, 29 εκατομμύρια ευρώ για τις μελέτες και τις εργασίες σε ό,τι αφορά τον κόμβο του Τορίνου και τη μελλοντική ζώνη εμπορευμάτων.

Η κοινοτικήποστήριξη ως εκ τούτου είναι ουσιαστική ιδίως στο στάδιο των μελετών(3). Λαμβάνονταςπόψη την πολυπλοκότητα και το κόστος τηςλοποίησης του έργου Λυών-Τορίνο, η Επιτροπή πρότεινε επίσης να αυξηθεί το μέγιστο ποσοστό κοινοτικής συγχρηματοδότησης για τις εργασίες σε 20 % (αντί του 10 % που προέβλεπε ο ισχύων κανονισμός) για τα διαμεθοριακά σιδηροδρομικά έργα που διασχίζουν φυσικά φράγματα. Η τροποποιημένη πρόταση(4), μετά από τη γνώμη που εξέδωσε κατά την πρώτη ανάγνωση το Κοινοβούλιο τον Ιούλιο του 2002, εξακολουθεί να εκκρεμεί ενώπιον του Συμβουλίου, δίχως να είναι δυνατό να προβλεφθεί η ημερομηνία κατά την οποία θα εγκριθεί το ποσοστό του 20 %.

(1) COM(2001)370 τελικό.

(2) Στρογγυλεμένοι αριθμοί.

(3) Υπενθυμίζεται, ότι ο συνολικός προϋπολογισμός που προέβλεπε ο κανονισμός (ΕΚ) αριθ. 1655/99 του Ευρωπαϊκού Κοινοβουλίου και του Συμβουλίου, της 19ης Ιουλίου 1999, για την τροποποίηση του κανονισμού (ΕΚ) αριθ. 2236/95 περί καθορισμού των γενικών κανόνων για τη χορήγηση κοινοτικής χρηματοδοτικής ενίσχυσης στον τομέα των διευρωπαϊκών δικτύων. ΕΕ L 197 της 29.7.1999, ανέρχεται σε 4 170 εκατομμύρια ευρώ για το RTE-T κατά την περίοδο 2000-2006.

(4) COM(2003)38 τελικό.